Γενικές Οδηγίες για μεταθέσεις

Οι εκπαιδευτικοί που επιθυμούν να υποβάλουν αίτηση μετάθεσης ή αίτηση οριστικής τοποθέτησης και βελτίωσης θα πρέπει να προσέξουν τα ακόλουθα, προκειμένου να διευκολυνθεί και να επισπευσθεί η διαδικασία:

**1)** Τα δικαιολογητικά υποβάλλονται **ηλεκτρονικά στο** **mail@dipe.xan.sch.gr**. Εκπρόθεσμα δικαιολογητικά δεν γίνονται δεκτά.

**2)** Όλα τα δικαιολογητικά πρέπει να έχουν εκδοθεί εντός του τελευταίου **3μηνου**.

**3)** Για τα μόρια γάμου και παιδιών αποστέλλεται πιστοποιητικό οικογενειακής κατάστασης **(3μηνου)**. Για την εντοπιότητα αποστέλλεται πιστοποιητικό οικογενειακής κατάστασης όπου η εντοπιότητα αναφέρεται ως ημερομηνία κτήσης δημοτικότητας ή αν δεν αναγράφεται, αποστέλλεται πιστοποιητικό γέννησης (απαιτείται διετία στον Δήμο). Τα δικαιολογητικά αυτά μπορείτε να τα κατεβάσετε **απευθείας από το gov με τους κωδικούς σας taxis**, καθώς η αυτεπάγγελτη αναζήτηση καθυστερεί την διαδικασία.

**4)** Οι άγαμοι ή διαζευγμένοι λαμβάνουν μονάδες γάμου μόνο αν έχουν την επιμέλεια παιδιών (ανηλίκων ή σπουδαζόντων), διαφορετικά μόνο μονάδες παιδιών. Απαιτείται Πιστοποιητικό οικογενειακής **(3μηνου)** **ΚΑΙ** δικαστική απόφαση ή συμβολαιογραφική πράξη **από το οποίο προκύπτει η επιμέλεια του παιδιού**

**5)** Για την συνυπηρέτηση (ιδιωτικός τομέας και ελεύθεροι επαγγελματίες) απαιτείται διετία στον τόπο που ζητείται η μετάθεση. Απαιτείται: α) Βεβαίωση ασφαλιστικού φορέα ή β) βεβαιώσεις εργοδότη **ΚΑΙ** βεβαίωση προϋπηρεσίας από τον e-ΕΦΚΑ (ηλεκτρονικά). Επίσης βεβαίωση από ΟΑΕΔ αν υπάρχει διάστημα ανεργίας. Για τους ελεύθερους επαγγελματίες γίνεται δεκτό και έντυπο από ΑΑΔΕ στοιχεία Μητρώου-Επιχείρησης (ηλεκτρονικά). Για τους δημοσίους υπαλλήλους βεβαίωση υπηρεσίας. **Όλα τα δικαιολογητικά συνυπηρέτησης πρέπει να έχουν εκδοθεί εντός του τελευταίου 3μηνου.**

**6)** Τα σπουδάζοντα τέκνα δεν πρέπει να έχουν υπερβεί το 25ο έτος ηλικίας. Επίσης να μην βρίσκονται στο τελευταίο εξάμηνο ή έτος σπουδών και να μην φοιτούν για απόκτηση δεύτερου πτυχίου ή μεταπτυχιακού. **Οι βεβαιώσεις σπουδών όπως και το πιστοποιητικό οικογενειακής πρέπει να έχουν εκδοθεί εντός του τελευταίου 3μηνου.**

**7)** Για θέματα προϋπηρεσίας υποβάλετε αίτημα στο teachers.minedu.gov.gr ή τηλεφωνείτε στο 2541350209

**Αναλυτικές οδηγίες θα βρείτε στην εγκύκλιο, την οποία πρέπει να διαβάσετε προσεκτικά**.

Παρακαλούμε τους Διευθυντές/ντριες, Προϊσταμένους/ες να αναρτήσουν τις οδηγίες στον πίνακα ανακοινώσεων.

Ευχαριστούμε για τη συνεργασία σας,

ΔΠΕ Ξάνθης